બંગાળ પાસેના એક જંગલની વાત છે. નવજાત અનાથ મોગલી જંગલમાંથી મળે છે જેને જંગલનું વરુ પોતાનાં બચ્ચાંની સાથે ઉછેરીને મોટો કરે છે. મોગલીને જંગલની લાઇફ બરાબરની ફાવી ગઈ છે અને તે જંગલનો રાજકુમાર હોય એ રીતે મોટો પણ થવા માંડે છે. જોકે આ જંગલી રાજકુમાર દસ વર્ષનો થાય છે અને એક તકલીફ આવે છે. આ તકલીફ એટલે માનવભક્ષી વાઘ, જેનું નામ છે શેરખાન. શેરખાન મોગલી પર પોતાનો કબજો કરવા માગે છે, એને મોગલીનો શિકાર કરવો છે. પહેલાં જંગ શરૂ થાય છે વરુ અને શેરખાન વચ્ચે, પણ એ પછી જંગ આવી જાય છે શેરખાન અને મોગલી વચ્ચે. દસ વર્ષના મોગલીએ પોતાનું અસ્તિત્વ ટકાવી રાખવા માટે લડવાનું છે અને તેની આ લડતમાં તેને જંગલના મિત્રો પણ સાથ આપવા માટે આગળ આવે છે.